CELEX: 32022D1295
Language: sl
Date: 2022-07-19 00:00:00
Title: Sklep Političnega in varnostnega odbora (SZVP) 2022/1295 z dne 19. julija 2022 o ponovni potrditvi odobritve vojaške operacije Evropske unije v Sredozemlju (EUNAVFOR MED IRINI) (EUNAVFOR MED IRINI/3/2022)

25.7.2022   
               
               
                  SL
               
               
                  Uradni list Evropske unije
               
               
                  L 196/125
               
            
         SKLEP POLITIČNEGA IN VARNOSTNEGA ODBORA (SZVP) 2022/1295
         z dne 19. julija 2022
         o ponovni potrditvi odobritve vojaške operacije Evropske unije v Sredozemlju (EUNAVFOR MED IRINI) (EUNAVFOR MED IRINI/3/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(3) Sklepa,
         ob upoštevanju naslednjega:
         
                     (1)
                  
                  
                     Svet je 31. marca 2020 sprejel Sklep (SZVP) 2020/472, s katerim je vzpostavil in začel vojaško operacijo Evropske unije v Sredozemlju (EUNAVFOR MED IRINI) za obdobje do 31. marca 2021.
                  
               
                     (2)
                  
                  
                     V členu 8(3) Sklepa (SZVP) 2020/472 je določeno, da se ne glede na to obdobje odobritev operacije ponovno potrdi vsake štiri mesece in da Politični in varnostni odbor operacijo podaljša, razen če ima uporaba pomorskih zmogljivosti operacije spodbujevalni učinek na migracije na podlagi utemeljenih dokazov, zbranih glede na merila, določena v načrtu delovanja.
                  
               
                     (3)
                  
                  
                     Svet je 26. marca 2021 sprejel Sklep (SZVP) 2021/542 (2), s katerim je bila operacija podaljšana do 31. marca 2023, pri čemer se zanjo uporablja enak postopek ponovne potrditve.
                  
               
                     (4)
                  
                  
                     Poveljnik operacije je zagotavljal mesečna poročila o spodbujevalnih dejavnikih.
                  
               
                     (5)
                  
                  
                     Odobritev operacije bi bilo treba ponovno potrditi za osmo štirimesečno podobdobje njenega mandata in operacijo skladno s tem podaljšati –
                  
               SPREJEL NASLEDNJI SKLEP:
         
            Člen 1
            Odobritev EUNAVFOR MED IRINI se ponovno potrdi in operacija se podaljša za obdobje od 1. avgusta 2022 do 30. novembra 2022.
         
         
            Člen 2
            Ta sklep začne veljati na dan sprejetja.
         
         
            V Bruslju, 19. julija 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 101, 1.4.2020, str. 4.
         
            (2)  Sklep Sveta (SZVP) 2021/542 z dne 26. marca 2021 o spremembi Sklepa (SZVP) 2020/472 o vojaški operaciji Evropske unije v Sredozemlju (EUNAVFOR MED IRINI) (UL L 108, 29.3.2021, str. 57).